Rocky

Rocky é un filme estadounidense dirixido por John G. Avildsen que se estreou en 1976. Estreouse en galego na TVG o 8 de marzo de 2009.

 Sinopse 
Rocky é un boxeador de 3ª categoría que vive nun pequeno apartamento ó sueste de Filadelfia, Pensilvania, e cuxa carreira no ring non parece que vaia durar moito tempo. Gaña a vida como matón recadando débedas para un usureiro italiano chamado Gazzo, pero Gazzo non cre que Rocky teña malicia dabondo para dar unha malleira a un moroso cando sexa necesario. Rocky aínda se adestra de cando en vez para non perder a forma, e o que fora o seu adestrador, Mickey, cre que podería chegar ó máis alto se tivese a vontade necesaria e se dedicara en corpo e alma ó boxeo. Apollo Creed, o incontestable campión mundial dos pesos pesados recibe a nova de que o que ía ser o seu próximo opoñente, McLee Green, rompeu a man. Dado que o resto de boxeadores libres rexeita o combate, xa que só quedan seis semanas para que se dispute, Apollo sopesa a idea de escoller un boxeador descoñecido. Repasa a escena puxilística de Filadelfia e elixe que o seu rival sexa Rocky, pola sinxela razón de que lle gustou o alcume do italo-estadounidense, O poldro italiano. Un promotor, chamado Jergens, amaña a pelexa, e Rocky comezará a adestrarse ás ordes de Mickey.

 Personaxes 
 Sylvester Stallone como Rocky Balboa
 Talia Shire como Adrian Pennino
 Burt Young como Paulie Pennino
 Carl Weathers como Apollo Creed
 Burgess Meredith como Mickey Goldmill
 Thayer David como George Jergens
 Joe Spinnell como Tony Gazzo

 Galardóns e nomeamentos 
 1976: 3 Óscars: Mellor película, director e montaxe.
 1976: Globos de Ouro: Mellor película: Drama.

 Notas 

 Véxase tamén 
 Ligazóns externas 
 Ficha na IMDb 
 Ficha en Filmaffinity 

Categoría:Filmes de 1976
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por John G. Avildsen
Categoría:Filmes de United Artists
Categoría:Filmes rodados en Pensilvania
Categoría:Filmes rodados en Filadelfia
Categoría:Óscar ó mellor filme
Categoría:Filmes ambientados en 1975
Categoría:Filmes ambientados en 1976
Categoría:Filmes cuxo director gañou o Óscar ó mellor director
Categoría:Filmes preservados no National Film Registry
Categoría:Filmes de 1976 con versión en galego